# Ryan Cochran-Siegle

Ryan Cochran-Siegle, RCS goitizenaz ere ezaguna, (Burlington, Vermont, 1992ko martxoaren 27a). Ameriketako Estatu Batuetako Munduko Kopako eski alpinoko lasterkaria eta Cochrans eskiatzaile familiako kide da Cochran-Siegle eslalom erraldoian eta Super G-n espezializatuta dago, eta, jaitsieran eta konbinatuan ere, lasterketak egiten ditu. 2011ko azaroaren 26an egin zuen debuta Munduko Kopan. Neguko Olinpiar Jokoetan, 2018an debutatu zuen, eta 2022an, Super Gn zilarrezko domina irabazi zuen Neguko Olinpiar Jokoetan.

## Ibilbidea

Cochran-Sieglek bi urte zituela ikasi zuen eskiatzen; bere amak, Barbara Cochranek, (1972ko Neguko Olinpiar Jokoetan, urrezko domina eslalomean, Sapporon, Japonia) irakatsi zion. 2010eko denboraldiaren ostean, AEBko Garapen Taldean sartu, eta, urtebete geroago, B Selekzio Nazionalera igo zen. Nor-Am Kopako Super Gko txapelduna izan zen 2011n, eta brontzezko domina lortu zuen AEBko txapelketa nazionaletan, Super Gn. Cochran-Sieglek 2011ko azaroan egin zuen debuta Munduko Kopan, Lake Louiseko jaitsieran, baina ez zuen amaitu. Astebete geroago, Coloradon, Munduko Kopako lehen puntuak lortu zituen Super G batean Beaver Creek-en, 29. postuan amaituz.
2012an, Cochran-Sieglek Nor-Am jaitsiera eta Super G tituluak irabazi zituen, eta urrezko bi domina ere irabazi zituen Juniorren Munduko Txapelketan, jaitsieran eta konbinatuan. Hala ere, bere aurrerapena eten egin zen 2013an, aurreko lotailu gurutzatuan eta erdiko lotailu albokidean lesioak jasan zituenean Munduko Txapelketako konbinatuaren jaitsiera zatian. 2014ko denboraldian itzuli zen lehiara, Nor-Am Kopa orokorra irabaziz; bigarren izan zen jaitsierako sailkapenean, eta hirugarren, Super Gn eta eslalom erraldoian.
Cochran-Sieglek 2015eko denboraldia hartu zuen alboko menisko transplante batetik errekuperatzeko; gero, 2016ko denboraldian itzuli zen, Munduko Kopan eslalom erraldoian debuta egin zuenean eta GSn Munduko Kopako lehen puntua lortu zuenean Kranjska Goran 30. postuarekin. Emaitza onekin amaitu zuen denboraldia Idahoko Sun Valleyko txapelketa nazionaletan, non txapeldunorde izan zen Super G eta eslalom erraldoian eta laugarren konbinatuan. 2018an, Cochran-Siegle AEBko Olinpiar taldeko kide izan, eta lau probatan lehiatu zen; bere emaitzarik onena, hamaikagarrena izan zen eslalom erraldoian.

## Munduko Kopako emaitzak

| Denboraldia | Adina | Orokorrean | Eslaloma | Eslalom erraldoia | Super G | Jaitsiera | Konbinatua |
| 2012 | 19 | 131 | — | — | 53 | — | — |
| 2013 | 20 | 106 | — | — | 41 | 52 | 27 |
| 2014 | 21 | 0 puntu | 0 puntu | 0 puntu | 0 puntu | 0 puntu | 0 puntu |
| 2015 | 22 | Min hartuta: denboraldirako baja | Min hartuta: denboraldirako baja | Min hartuta: denboraldirako baja | Min hartuta: denboraldirako baja | Min hartuta: denboraldirako baja | Min hartuta: denboraldirako baja |
| 2016 | 23 | 163 | — | 58 | — | — | — |
| 2017 | 24 | 83 | — | 38 | 37 | — | 20 |
| 2018 | 25 | 75 | — | 33 | — | — | 16 |
| 2019 | 26 | 53 | — | 26 | 23 | 43 | 31 |
| 2020 | 27 | 20 | — | 20 | 20 | 14 | 10 |
| 2021 | 28 | 22 | — | 33 | 10 | 14 | — |
| 2022 | 29 | 15 | — | 56 | 10 | 10 | — |

### Lasterketen podiumak

* 1 garaipen (1 SG)
* 2 podium (1 J, 1 SG); 16 lehen hamarretan
| Denboraldia | Data | Lekua | Diziplina | Sailkapena |
| 2021 | 2020ko abenduaren 19a | Val Gardena, Italia | Jaitsiera | 2. |
| 2021 | 2020ko abenduaren 29a | Bormio, Italia | Super G | 1. |

## Munduko Txapelketako emaitzak

| Urtea | Adina | Eslaloma | Eslalom erraldoia | Super G | Jaitsiera | Konbinatua |
| 2013 | 20 | — | — | 15 | — | DNF1 |
| 2015 | 22 | Min hartuta: denboraldirako baja | Min hartuta: denboraldirako baja | Min hartuta: denboraldirako baja | Min hartuta: denboraldirako baja | Min hartuta: denboraldirako baja |
| 2017 | 24 | — | 25 | 28 | — | 19 |
| 2019 | 26 | — | — | 11 | 12 | 18 |

## Olinpiar emaitzak

| Urtea | Adina | Eslaloma | Eslalom erraldoia | Super G | Jaitsiera | Konbinatua |
| 2018 | 25 | — | 11 | 14 | 23 | DNF1 |
| 2022 | 29 | — | DNF1 | 2 | 14 | — |

## Erreferentziak

* ↑ Jack Fitzsimmons, Katharine Huntley, Adam Sullivan. (8 February 2022). «RCS’ Olympic silver carries on Cochran legacy» Gray Media Group (WCAX 3 CBS Burlington).
* ↑ «Ryan Cochran-Siegle» United States Ski Team.
* ↑ «Ryan Cochran-Siegle» United States Ski Team."Ryan Cochran-Siegle". United States Ski Team. Retrieved 13 February 2017.
* ↑ FIS World Cup - Men's Downhill - Lake Louise (CAN) - 26.11.2011. International Ski Federation
* ↑ FIS World Cup - Men's Super G - Beaver Creek (USA) - 03.12.2011. International Ski Federation
* ↑ «Ryan Cochran-Siegle» United States Ski Team."Ryan Cochran-Siegle". United States Ski Team. Retrieved 13 February 2017.

## Kanpo estekak

* Ryan Cochran-Siegle FIS-en (alpetarra)
* Ryan Cochran-Siegle Olympics.com-en
* Ryan Cochran-Siegle Olympedia-n
* Ryan Cochran-Siegle U.S. Olympic & Paralympic Committee-n
* Ryan Cochran-Siegle Ski-DB Alpine Ski Database-n
* Ryan Cochran-Siegle U.S. Ski Team-en
* Ryan Cochran-Siegle International Olympic Committee-n
* Datuak: Q981898
* Multimedia: Ryan Cochran-Siegle / Q981898